
הכנסת השש-עשרה							    נוסח לא מתוקן
מושב ראשון 




פרוטוקול מס' 9
מישיבת הוועדה לענייני ביקורת המדינה
שהתקיימה ביום שני, ב' בסיון, התשס"ג, 2.6.2003, שעה 10:00



סדר היום: אישור הוועדה להקמת ועדת משנה לצה"ל ומערכות הביטחון.


נכחו:






חברי הוועדה:  	אמנון כהן – היו"ר
  רן כהן
	



ייעוץ משפטי:	תומר רוזנר

מנהלת הוועדה:	ירדנה מלר-הורוביץ

נרשם על-ידי:	סימול


אישור הוועדה להקמת ועדת משנה לצה"ל ומערכות הביטחון


היו"ר אמנון כהן:

	אנחנו מקימים היום ועדת משנה של הוועדה, שהיא ועדת המשנה לצה"ל ומערכת הביטחון. אני השתדלתי שההרכב יהיה גם מהאופוזיציה וגם מהקואליציה, מבחינת גודל סיעות, כדי שתהיה נציגות מכובדת. לפי הנסיבות, אני, כיושב ראש הוועדה, משמש גם יושב ראש ועדת המשנה. ממפלגת העבודה, השנייה בגודלה, יהיה אופיר פינס. עו"ד רוני בראון, יושב ראש ועדת הכנסת, יהיה מטעם הליכוד. מטעם מרצ, יהיה רן כהן. מטעם מפלגת שינוי, אהוד רצאבי. מטעם האיחוד הלאומי, אורי אריאל. אני רוצה לקבל את אישורכם. 

אני מבקש את אישור הוועדה להקמת ועדת משנה לצה"ל ומערכת הביטחון. אנחנו נצביע. פה אחד אנחנו מאשרים את מינוי ועדת המשנה. תודה רבה. הישיבה נעולה.


הישיבה ננעלה בשעה 10:05.







